
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 58 

16 Ιανουάριου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Θέσπιση Σχεδίου Διαχείρισης για την διενέργεια αλι¬ 
είας με το αλιευτικό εργαλείο δίχτυ τράτας βυ¬ 
θού (μηχανότρατα σύμφωνα με το β.δ. 666/66).. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 717/20.11.2013 από¬ 
φαση του Δημάρχου Παλαιού Φαλήρου. 2 


ΑΠΟΦΑΣΕΙΣ 

Αριθμ,.271/2576 (1) 


Θέσπιση Σχεδίου Διαχείρισης για την διενέργεια αλι¬ 
είας με το αλιευτικό εργαλείο δίχτυ τράτας βυθού 
(μηχανότρατα σύμφωνα με το β.δ. 666/66) 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) της παρ. 2 του άρθρου 9 του ν. 2732/99 «Διεπαγ- 
γελματικές Οργανώσεις και ρύθμιση θεμάτων αρμοδι¬ 
ότητας Υπουργείου Γεωργίας» (ΦΕΚ 154/Α) 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα (ΦΕΚ 98/Α) 

γ) του νόμου 3852/2010 «Νέα αρχιτεκτονική της αυ¬ 
τοδιοίκησης και της αποκεντρωμένης διοίκησης Πρό¬ 
γραμμα Καλλικράτης (ΦΕΚ 87/Α) 

δ) του π.δ. 402/1988 «Οργανισμός Υπουργείου Γεωρ- 
γίας» (ΦΕΚ 187/Α) 

ε) του π.δ.86/2012 «Διορισμός Υπουργού, Αναπληρωτών 
Υπουργών και Υφυπουργών». 

2. Τον Κανονισμό (ΕΚ) αριθ. 2371/2002 του Συμβουλί¬ 
ου, «Για τη διατήρηση και βιώσιμη εκμετάλλευση των 
αλιευτικών πόρων στο πλαίσιο της κοινής αλιευτικής 
πολιτικής». 

3. Τον Κανονισμό (ΕΚ) αριθ. 1967/2006 του Συμβουλίου 
«σχετικά με μέτρα διαχείρισης για τη βιώσιμη εκμετάλ¬ 
λευση των αλιευτικών πόρων στη Μεσόγειο Θάλασσα, 


την τροποποίηση του κανονισμού (ΕΟΚ) αριθ. 2847/93 
και την κατάργηση του κανονισμού(ΕΚ) αριθ. 1626/94». 

4. Τον Καν (ΕΚ) αριθ. 1224/2009 του Συμβουλίου «περί 
της θέσπισης κοινοτικού συστήματος ελέγχου για την 
εξασφάλιση της τήρησης των κανόνων της κοινής αλι¬ 
ευτικής πολιτικής» και τον εφαρμοστικό Κανονισμό (ΕΕ) 
αριθ. 404/2011. 

5. Την ανάγκη έκδοσης κανονιστικής πράξης για την 
θέσπιση σχεδίου διαχείρισης για την διενέργεια αλιείας 
με το αλιευτικό εργαλείο δίχτυ τράτας βυθού (μηχα¬ 
νότρατα σύμφωνα με το β.δ. 666/66) σύμφωνα με το 
άρθρο 19 του Καν(ΕΚ) αριθ. 1967/2006 του Συμβουλίου. 

6. Την 259/2013 Γνωμοδότηση του Συμβουλίου Αλιείας 

7. Την ανάγκη ορθολογικής εκμετάλλευσης των απο¬ 
θεμάτων των θαλάσσιων οργανισμών, με την υιοθέτηση 
σχεδίου διαχείρισης που στοχεύει στον περιορισμό της 
θνησιμότητας λόγω αλιείας και της περιβαλλοντικής 
επίπτωσης των αλιευτικών δραστηριοτήτων που ασκού¬ 
νται. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Θέτουμε σε ισχύ «Σχέδιο Διαχείρισης για την διε¬ 
νέργεια αλιείας με το αλιευτικό εργαλείο δίχτυ τράτας 
βυθού (μηχανότρατα σύμφωνα με το β.δ. 666/66)», από 
το σύνολο των επαγγελματικών σκαφών ελληνικής ση¬ 
μαίας που φέρουν στην επαγγελματική άδεια αλιείας 
το εργαλείο δίχτυ τράτας βυθού, σε ολόκληρη την ελ¬ 
ληνική επικράτεια. 

Η διενέργεια αλιείας με το εργαλείο δίχτυ τράτας 
βυθού πραγματοποιείται εκτός των τριών (3) ναυτικών 
μιλιών από την ηπειρωτική και νησιωτική ακτή ή πέραν 
της ισοβαθούς των πενήντα (50) μέτρων στην περί¬ 
πτωση που το βάθος αυτό συναντάται σε μικρότερη 
απόσταση από την ακτή. Σε κάθε περίπτωση η αλιεία με 
το αλιευτικό εργαλείο δίχτυ τράτας βυθού διενεργείται 
πέραν του ορίου του ενός και ημίσεως (1,5) ναυτικού 
μιλίου από την ηπειρωτική και νησιωτική ακτή. 

Το σχέδιο διαχείρισης περιλαμβάνει σημεία αναφο¬ 
ράς βάσει των οποίων αξιολογείται η διατήρηση εντός 
ασφαλών βιολογικών ορίων και παρακολουθείται επι¬ 
στημονικά σε ετήσια βάση με σχέδιο επιστημονικής 
παρακολούθησης. 

Σε ετήσια βάση θα πραγματοποιείται εκτίμηση των 
αποθεμάτων βάσει προγράμματος παρακολούθησης, 

των κύριων στοχευόμενων ειδών της αλιείας με δίχτυ 
τράτας, δηλαδή των ειδών μπακαλιάρου (ΜαΓίυοοίαε 
πιβΓίυοοίαε), μπαρμπουνιού (ΜυΙΙυε ευΓπιυΙβΙυε), κου- 
τσομούρας (ΜυΙΙυε άαΓάαίυε), μαρίδας (δρίοαΓα επιαπε) 
και γάμπαρης (ΡαΓαραβηβυε ΙοηρίΓοείπε) στο Αιγαίο 
(03Α 22), Κρητικό (ΘδΑ 23) και Ιόνιο πέλαγος (ΘδΑ 
20), που καλύπτουν το σύνολο της ελληνικής επι¬ 
κράτειας, για να διαπιστώνεται η κατάσταση των 
αποθεμάτων με βάση καθορισμένα σημεία αναφοράς 
για κάθε είδος. 

Η υπέρβαση των καθορισμένων σημείων αναφοράς 
για οποιοδήποτε από τα προαναφερθέντα είδη οδη¬ 
γεί στην αναστολή έκδοσης ή στην ανάκληση από την 
εκδούσα αρχή των «αδειών αλίευσης με δίχτυ τράτας 
βυθού», στην περίπτωση που έχουν χορηγηθεί, μέχρι 
τη λήξη ισχύος αυτών, εκτός αν άλλως αποφασιστεί. 
Επιπλέον, η αναστολή έκδοσης των «αδειών αλίευσης 
με δίχτυ τράτας βυθού» εξακολουθεί να ισχύει καθόσον 
διάστημα συντρέχουν λόγοι. Τα σημεία αναφοράς για 
κάθε είδος και οι στόχοι του διαχειριστικού σχεδίου 
εκφράζονται με όρους αλιευτικής θνησιμότητας (Ρ), και 
μεγέθους πληθυσμού (βιομάζα, Β) όπως προβλέπεται 
στον Καν. (ΕΚ) 2371/2002 άρθρο 5.2. Συγκεκριμένα, για 
όλα τα αποθέματα που υπόκεινται στο πρόγραμμα πα¬ 
ρακολούθησης, ο λόγος της αλιευτικής θνησιμότητας (Ρ) 
προς την αλιευτική θνησιμότητα της μέγιστης βιώσιμης 
απόδοσης (Ρπιεγ) που ισούται με 1 (Ρ/ Ρπιεγ =1) τίθεται 
ως οριακό σημείο αναφοράς (μέγιστος επιτρεπόμενος 
λόγος εκμετάλλευσης), σύμφωνα με τα παρακάτω (οι 
εκτιμήσεις για το Αιγαίο και Κρητικό πέλαγος είναι 
κοινές): 


Είδος 

Περιοχή 

Μέγιστος 

λόγος 

εκμετάλλευσης 

Ρπιεγ 

Μπακαλιάρος 

Αιγαίο 

Πέλαγος 

1 

0.275 

Μπαρμπούνι 

1 

0.404 

Κουτσομούρα 

1 

0.416 

Μαρίδα 

1 

0.385 

Γ άμπαρη 

1 

0.315 

Μπακαλιάρος 

Ιόνιο 

Πέλαγος 

1 

0.260 

Μπαρμπούνι 

1 

0.369 

Κουτσομούρα 

1 

0.386 

Μαρίδα 

1 

0.405 

Γ άμπαρη 

1 

0.235 

Μπακαλιάρος 

Κρητικό 

Πέλαγος 

1 

0.275 

Μπαρμπούνι 

1 

0.404 

Κουτσομούρα 

1 

0.416 

Μαρίδα 

1 

0.385 

Γ άμπαρη 

1 

0.315 


Επιπλέον θεωρείται ότι ο λόγος της βιομάζας (Β) 
προς την βιομάζα της μέγιστης βιώσιμης απόδοσης 
(Βηηεγ) δεν πρέπει να είναι μικρότερος της μονάδας, 
δηλαδή ο λόγος Β/Βπιεγ =1 θεωρείται οριακό σημείο 


αναφοράς και εκφράζει την ελάχιστη αποδεκτή τιμή 
επιπέδων βιομάζας αποθέματος σύμφωνα με τα πα¬ 
ρακάτω (οι εκτιμήσεις για το Αιγαίο και Κρητικό πέ¬ 
λαγος είναι κοινές): 


Είδος 

Περιοχή 

Ελάχιστος 

λόγος 

βιομάζας 

Βπιεγ (1) 

Μπακαλιάρος 

Αιγαίο 

Πέλαγος 

1 

12264 

Μπαρμπούνι 

1 

4706 

Κουτσομούρα 

1 

5840 

Μαρίδα 

1 

12205 

Γ άμπαρη 

1 

7156 

Μπακαλιάρος 

Ιόνιο 

Πέλαγος 

1 

3825 

Μπαρμπούνι 

1 

811 

Κουτσομούρα 

1 

1016 

Μαρίδα 

1 

2829 

Γ άμπαρη 

1 

218 

Μπακαλιάρος 

Κρητικό 

Πέλαγος 

1 

12264 

Μπαρμπούνι 

1 

4706 

Κουτσομούρα 

1 

5840 

Μαρίδα 

1 

12205 

Γ άμπαρη 

1 

7156 


Σε περίπτωση που οι ετήσιες εκτιμήσεις διαπιστώ¬ 
σουν ότι: 

α) ο μέγιστος λόγος εκμετάλλευσης υπερβαίνει την 
τιμή 1 και 

β) ο λόγος της βιομάζας αποθέματος είναι μικρότερος 
της τιμής 1 για κάποιο ή κάποια από τα υπό παρακο¬ 
λούθηση αποθέματα, δεδομένα που υποδηλώνουν καθε¬ 
στώς υπεραλίευσης, θα λαμβάνονται συμπληρωματικά 
διαχειριστικά μέτρα που θα περιλαμβάνουν ανάλογες 
πρόσθετες μειώσεις της αλιευτικής προσπάθειας με την 
μορφή χρονικών περιορισμών της αλιείας. 

Σημειώνεται ότι οι τιμές των Ρπιεγ και Βπιεγ ανα- 
φέρονται απολύτως ενδεικτικά, δεδομένου ότι υπάρ¬ 
χει μεροληψία στις εκτιμήσεις τους λόγω αβεβαιότη¬ 
τας της τιμής του συντελεστή αλιευτικής ικανότητας 
(οαΙοΙιαόΙΙΙΙγ). Για αυτό το λόγο χρησιμοποιούνται σαν 
διαχειριστικά σημεία αναφοράς οι αντίστοιχες ανα¬ 
λογίες τους, όπου η τιμή του συντελεστή αλιευτικής 
ικανότητας (οαΙαΙταδίΙΙΙγ) δεν λαμβάνεται υπόψη. 

2. Η αλιεία με το αλιευτικό εργαλείο δίχτυ τράτας 
βυθού (μηχανότρατα σύμφωνα με το β.δ. 666/66) δι- 
ενεργείται από αλιευτικά σκάφη τα οποία πέραν της 
αλιευτικής τους άδειας με το συγκεκριμένο εργαλείο 
διαθέτουν και «άδεια αλίευσης με το εργαλείο δίχτυ 
τράτας βυθού», σύμφωνα με το υπόδειγμα του Παραρ¬ 
τήματος I, η οποία εφεξής καλείται «άδεια αλίευσης με 
δίχτυ τράτας βυθού». 

3. Η «άδεια αλίευσης με δίχτυ τράτας βυθού» χορη¬ 
γείται από την αρμόδια Υπηρεσία Αλιείας της Περιφε¬ 
ρειακής Ενότητας στην οποία τηρείται ο φάκελος του 
σκάφους, μετά από σύμφωνη γνώμη της Δ/νσης Θαλάσ- 

σιας Αλιείας της Γενικής Δ/νσης Αλιείας του Υπουργείου 
Αγροτικής Ανάπτυξης και Τροφίμων και εφόσον έχει 
υποβληθεί σχετικό αίτημα του ενδιαφερομένου πλοι¬ 
οκτήτη (ιδιοκτήτη ή/και ασκούντο την εκμετάλλευση) 
του αλιευτικού επαγγελματικού σκάφους. Χορηγείται 
μέχρι την 31η Δεκεμβρίου κάθε έτους, ισχύει για ένα 
έτος, από την 1η Ιανουάριου έως την 31η Δεκεμβρίου 
του επομένου έτους της έκδοσής της. Τα αιτήματα χο¬ 
ρήγησης των «αδειών αλίευσης με δίχτυ τράτας βυθού» 
υποβάλλονται στις αρμόδιες Υπηρεσίες Αλιείας της 
Περιφερειακής Ενότητας από την 1η Οκτωβρίου έως την 
31η Οκτωβρίου κάθε έτους και διαβιβάζονται μέχρι την 
15η Νοεμβρίου στην Δ/νση Θαλάσσιας Αλιείας η οποία 
θα εκδίδει σύμφωνη γνώμη μέχρι την 15η Δεκεμβρίου. 

Ειδικά για το πρώτο έτος εφαρμογής της παρούσης 
απόφασης η Δ/νση Θαλάσσιας Αλιείας φροντίζει για την 
ενημέρωση των ενδιαφερομένων και καθορίζει χρονοδι¬ 
άγραμμα για άμεση υποβολή αιτημάτων στις αρμόδιες 
Υπηρεσίες Αλιείας της Περιφερειακής Ενότητας, διαβί¬ 
βασης τους και έκδοσης σύμφωνης γνώμης. 

Κατάλογος με τα αλιευτικά σκάφη στα οποία θα χο¬ 
ρηγηθεί σχετική άδεια παρατίθεται στο ασφαλές τμήμα 
του επίσημου ιστοτόπου πριν αυτές αρχίσουν να ισχύ¬ 
ουν. Ο κατάλογος αυτός επικαιροποιείται κάθε χρόνο 
πριν την έναρξη ισχύος των αδειών. 

4. Με ευθύνη του πλοιοκτήτη καταχωρούνται τα στοι¬ 
χεία της «άδειας αλίευσης» στην άδεια αλιείας επαγγελ¬ 
ματικού σκάφους από την οικεία Λιμενική Αρχή. 

5. Η «άδεια αλίευσης με δίχτυ τράτας βυθού» που 
εκδίδεται δεν ισχύει σε περίπτωση που η επαγγελμα¬ 
τική άδεια αλιείας του σκάφους δεν είναι σε ισχύ, έχει 
ανακληθεί ή αφαιρεθεί, και αφαιρείται σε περίπτωση 
που η επαγγελματική άδεια αλιείας αφαιρείται οριστικά. 

6. Κατά την διάρκεια ισχύος της «άδειας αλίευσης με 
δίχτυ τράτας βυθού» δεν αναστέλλεται η χρησιμοποί¬ 
ηση του σκάφους για την αλιεία με τα λοιπά αλιευτικά 
εργαλεία που περιλαμβάνονται στην επαγγελματική 
άδεια αλιείας του σκάφους, τηρουμένων όλων των λοι¬ 
πών γενικών ή ειδικών διατάξεων ρύθμισης της αλιείας 
και χρησιμοποίησης αλιευτικών εργαλείων. 

7. Οι ιδιοκτήτες των αλιευτικών επαγγελματικών σκα¬ 
φών στους οποίους χορηγείται «άδεια αλίευσης με δίχτυ 
τράτας βυθού» υποχρεούνταί: 

• να εφαρμόζουν απαρέγκλιτα όλες τις οδηγίες και 
να συνεργάζονται με τις αρμόδιες Περιφερειακές Υπη¬ 
ρεσίες Αλιείας και τις Λιμενικές Αρχές καθώς και τις 
αρμόδιες Δ/νσεις του Υπουργείου Αγροτικής Ανάπτυ¬ 
ξης & Τροφίμων, παρέχοντας σε αυτές κάθε στοιχείο 
σχετικό με την αλιεία των πιο πάνω ειδών. 

• να παρέχουν στη διοίκηση όλα τα απαραίτητα στοι¬ 
χεία προκειμένου να εξασφαλισθεί η παρακολούθηση 


της αλιευτικής δραστηριότητας στις συγκεκριμένες 
ζώνες, που θα επιτρέψει την αντίστοιχη επιστημονική 
αξιολόγηση της διενεργούμενης αλιείας. 

8. Η «άδεια αλίευσης με δίχτυ τράτας βυθού» ανακα¬ 
λείται μετά από σχετική απόφαση του Υπουργού Αγρο¬ 
τικής Ανάπτυξης και Τροφίμων, όταν η παρακολούθηση 
των αποθεμάτων καταδεικνύει ότι η κατάστασή τους 
είναι δυσμενέστερη των επιπέδων των σημείων αναφο¬ 
ράς που έχουν καθορισθεί. 

9. Στο πλαίσιο του Σχεδίου Διαχείρισης για την διε¬ 
νέργεια αλιείας με το αλιευτικό εργαλείο δίχτυ τράτας 
βυθού θεσπίζονται τα κάτωθι μέτρα: 

α. Πρόσθετη απαγόρευση της αλιείας για τα επαγ¬ 
γελματικά σκάφη που αλιεύουν με δίχτυ τράτας βυθού 
σε ολόκληρη την ελληνική επικράτεια από 24 έως και 
31 Δεκεμβρίου και από 24 έως και 31 Μαΐου κάθε έτους. 

β. Απαγόρευση της αλιείας για τα επαγγελματικά σκά¬ 
φη παράκτιας αλιείας που αλιεύουν με στατικά δίχτυα 
και παραγάδια στοχεύοντας άτομα του είδους του εί¬ 
δους ΜθΓΐυοοίυδ πίθΜυοοιυδ (μπακαλιάρος), καθόλο το 
μήνα Φεβρουάριο κάθε έτους. Στοχευόμενη θεωρείται η 
αλιεία εφόσον στις πραγματοποιούμενες εκφορτώσεις 
τα άτομα του είδους ΜθΓΐυοοίυδ πίθΜυοοιυδ, αντιπροσω¬ 
πεύουν ποσοστό μεγαλύτερο του 20% του συνολικού 
αριθμού των ατόμων που εκφορτώνονται. 

10. Η αλιεία με το αλιευτικό εργαλείο δίχτυ τράτας 
βυθού (μηχανότρατα σύμφωνα με το β.δ. 666/66) διε- 
νεργείται σύμφωνα με τις ισχύουσες κάθε φορά γενικές 
κοινοτικές και εθνικές διατάξεις, καθώς και τις ειδικές 
διατάξεις για την αλιεία με το αλιευτικό εργαλείο δίχτυ 
τράτας βυθού που έχουν ληφθεί κατ’ εξουσιοδότηση 
του άρθρου 10 του ν.δ. 420/70 «Αλιευτικός Κώδιξ», όπως 
τροποποιήθηκε με το άρθ. 3 παρ. 2 του ν. 1740/87, οι 
οποίες αναφέρονται συνοπτικά στο Παράρτημα II. 

11. Οι παραβάτες της παρούσης απόφασης τιμωρού¬ 
νται με τις ποινές που προβλέπονται στον Καν (ΕΚ) 
1224/2009 του Συμβουλίου σε συνδυασμό με τις ποινές 
που προβλέπονται στο άρθρο 11 του ν.δ. 420/1970 (ΦΕΚ 
27/Α), όπως αντικαταστάθηκε με την παρ. 2 του άρθρου 
9 του ν. 2040/1992 (ΦΕΚ 70/Α) και όπως συμπληρώθηκε 
με την παρ. 2 του άρθρου 8 του ν. 2332/1995 (ΦΕΚ 181/Α), 
επιφυλασσομένης της εφαρμογής των λοιπών ποινικών 
διατάξεων. 

12. Τα Παραρτήματα I και II αποτελούν ανάποσπαστο 
τμήμα της παρούσης απόφασης. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

ΠΑΡΑΡΤΗΜΑ I 


ΥΠΟΔΕΙΓΜΑ ΑΔΕΙΑΣ ΑΑΙΕΥΣΗΣ ΜΕ ΤΟ ΕΡΓΑΛΕΙΟ ΔΙΧΤΥ ΤΡΑΤΑΣ 
ΒΥΘΟΥ 


ΤΙΤΛΟΣ 

ΥΠΗΡΕΣΙΑΣ 


Ημερομηνία 
Αρ. Πρωτ. 


ΑΠΟΦΑΣΗ 

«Αδεια αλίευσης με το εργαλείο δίχτυ τράτας (μηχανότρατα σύμφωνα με το β.δ 
666 / 66 » 

Έχοντας υπόψη: 

1. Τις διατάξεις: 

α) Του Καν (ΕΚ) 2371/2002 του Συμβουλίου «για τη διατήρηση και βιώσιμη 
εκμετάλλευση των αλιευτικών πόρων στο πλαίσιο της Κοινής Αλιευτικής 
Πολιτικής». 

β) Του Καν (ΕΚ) αριθ. 1224/2009 του Συμβουλίου «περί της θέσπισης κοινοτικού 
συστήματος ελέγχου για την εξασφάλιση της τήρησης των κανόνων της κοινής 
αλιευτικής πολιτικής». 

γ) Του εκτελεστικού κανονισμού (ΕΕ) αριθ.404/2011 της Επιτροπής «για τη θέσπιση 
λεπτομερών κανόνων σχετικά με την εφαρμογή του Καν (ΕΚ) αριθ. 1224/2009». 

δ) Του Β.Δ. 666/66 περί αδειών αλιευτικών σκαφών (ΦΕΚ 160/τ.Αή. 

ε) Της αριθμ. Απόφασης του Υπουργού Αγροτικής Ανάπτυξης & Τροφίμων 

με θέμα «Θέσπιση Σχεδίου Διαχείρισης για την διενέργεια αλιείας με το αλιευτικό 
εργαλείο δίχτυ τράτας βυθού (μηχανότρατα σύμφωνα με β.δ 666/66)». 

στ) Του Καν (ΕΚ) αριθ. 1967/2006 του Συμβουλίου, «σχετικά με μέτρα διαχείρισης 
για τη βιώσιμη εκμετάλλευση των αλιευτικών πόρων στη Μεσόγειο Θάλασσα, την 
τροποποίηση του Καν (ΕΟΚ) αριθ. 2847/93 και την κατάργηση του Καν (ΕΚ) 
αριθ. 1627/94» και τον Καν (ΕΚ) αριθ. 2371/2002 του Συμβουλίου, «για τη 
διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής 
Αλιευτικής Πολιτικής». 

2. Την αριθμ. σύμφωνη γνώμη της Δ/νσης Θαλάσσιας Αλιείας του 

Υπουργείου Αγροτικής Ανάπτυξης & Τροφίμων. 


ΑΠΟΦΑΣΙΖΟΥΜΕ 

1. Χορηγούμε στο επαγγελματικό αλιευτικό σκάφος. (όνομα 

σκάφους) . με . (λιμάνι και αριθμός νηολόγησης) ., 

ΑΜΑΣ.και αλιευτικά εργαλεία., κυριότητας . 

(ονοματεπώνυμο ιδιοκτήτη) ., «άδεια αλίευσης με δίχτυ τράτας βυθού» για 

ολόκληρη την ελληνική επικράτεια, σύμφωνα με τους όρους και προϋποθέσεις της 

αριθμ. Απόφασης του Υπουργού Αγροτικής Ανάπτυξης & Τροφίμων με θέμα 

«Θέσπιση Σχεδίου Διαχείρισης για την διενέργεια αλιείας με το αλιευτικό εργαλείο 
δίχτυ τράτας βυθού (μηχανότρατα σύμφωνα με β.δ 666/66)». 

2. Για τη διενέργεια αλιείας με το αλιευτικό εργαλείο δίχτυ τράτας (μηχανότρατα 
σύμφωνα με το β.δ 666/66) στα διεθνή ύδατα απαιτείται πρόσθετη άδεια απόπλου 
στα διεθνή σύμφωνα με τα ισχύοντα. 

3. Η «άδεια αλίευσης με δίχτυ τράτας βυθού» χορηγείται για το συγκεκριμένο 
σκάφος και πλοιοκτήτη και δεν μεταβιβάζεται. Σε περίπτωση μεταβολής των 
στοιχείων του σκάφους πλοιοκτήτη η παρούσα «άδεια αλίευσης με δίχτυ τράτας 
βυθού» δύναται να τροποποιηθεί αναλόγως. 

4. Η παρούσα «άδεια αλίευσης με δίχτυ τράτας βυθού» θα ισχύει για την περίοδο από 

.έως. 


Ο ΤΕΛΙΚΟΣ ΔΙΑΤΑΚΤΗΣ 

ΠΑΡΑΡΤΗΜΑ II 

ΙΣΧΥΟΥΣΕΣ ΤΟΠΙΚΕΣ ΚΑΙ ΧΡΟΝΙΚΕΣ ΑΠΑΓΟΡΕΥΣΕΙΣ ΣΤΗΝ 
ΔΙΕΝΕΡΓΕΙΑ ΑΛΙΕΙΑΣ ΜΕ ΤΟ ΕΡΓΑΛΕΙΟ ΔΙΧΤΥ ΤΡΑΤΑΣ 
(Μηχανότρατα σύμφωνα με το β.δ. 666/66) 

Α. Απαγορεύεται απολύτως όλο το έτος η αλιεία με μηχανότρατες σε απόσταση τριών 
(3) ν. μιλίων από τις ακτές της περιοχής των ιχθυοτροφείων του Μεσολογγίου και 
ειδικότερα από το ακρωτήριο Μπούχαρι, όπου είναι ο φάρος, μέχρι το νότιο άκρο της 
νησίδας Οξειάς.(άρθρο 6 β.δ.917/1966 ΦΕΚ 248 Α) 

Β. Απαγορεύεται απολύτως καθ’ όλο το έτος η αλιεία με μηχανότρατες σε απόσταση 
τριών (3) ν. μιλίων ακτινοειδώς, από της εκβολές των ποταμών Στρυμόνα, Πηνειού 
(Θεσσαλίας), Εύηνου, Αχελώου, Θυάμιδος (Καλαμά), Ευρώτα και Αχέροντα. 

(παρ.1 άρθρου 7 β.δ.917/1966 ΦΕΚ 248 Α) 

Γ. Απαγορεύεται καθ’ όλο το έτος η αλιεία με μηχανότρατες σε απόσταση 
δύο (2) ν. μ: 

1. ακτινοειδούς από τις εκβολές του ποταμού Πάμισου (παρ.2 άρθρου 7 
β.δ.917/1966 ΦΕΚ 248 Α). 

2. από τις ακτές του Θερμαϊκού κόλπου, στην περιοχή που βρίσκεται μεταξύ της 
νοητής γραμμής που ενώνει το ακρωτήριο Μεγάλου Εμβόλου με το Φάρο 
Κάβουρα και της νοητής γραμμής που ενώνει το ακρωτήριο Κασσάνδρας με το 
Φάρο Στομίου (π.δ.68/2009 ΦΕΚ 90 Α). 

Δ. Απαγορεύεται απολύτως καθ’ όλο το έτος η αλιεία με μηχανότρατες στους 
παρακάτω κόλπους και θαλάσσιες περιοχές: 

1. Κόλπος Πόρτο-Λάγο: 

Εσωτερικά από την γραμμή που ενώνει το ακρωτήριο Μπαλούστρα και το 
Φανάρι (παρ.1 άρθρου 8 β.δ.917/1966 ΦΕΚ 248 Α). 

2. Κόλπος Ιερισσού: 

Εσωτερικά από την γραμμή που ενώνει την Ελευθερόνησο και το ακρωτήριο 
Πλατύ (παρ.2 άρθρου 8 β.δ.917/1966 ΦΕΚ 248 Α). 

3. Δίαυλος Ωρεών και Παγασητικός, Μαλιακός και Β. Ευβοϊκός κόλπος: 

α) Εσωτερικά από την νοητή γραμμή που ενώνει τον Κάβο Τρίκερι με το 
χωριό Κανατάδικα μέχρι και την νοητή γραμμή που ενώνει τη Σκάλα των 
Λουτρών Αιδηψού με το ακρωτήριο Κάλαμος του Β. Ευβοϊκού κόλπου 
συμπεριλαμβανομένων και των κόλπων του Παγασητικού και Μαλιακού. 
β) Στον κόλπο της Αταλάντης εσωτερικά από τη γραμμή που ενώνει το 
ακρωτήριο Αρκίτσα με το ακρωτήριο Θεολόγος . 

γ) Εσωτερικά από τη γραμμή που ενώνει την Άκρα Φάρος Κακοκεφαλή της 
Εύβοιας με την άκρα Καραβοφάναρο της Βοιωτίας μέχρι του στενού του 
Ευρίπου (παρ.6 άρθρου 8 β.δ.917/1966 ΦΕΚ 248 Α). 

4. Νότιος Ευβοϊκός κόλπος: 

Εσωτερικά από τη γραμμή που ενώνει το ακρωτήριο Αγία Μαρίνα της 
Αττικής, τη νοτιοανατολική άκρα της νησίδας Καβαλιανής και την απέναντι 
άκρα της Εύβοιας μέχρι του στενού του Ευρίπου (παρ.7 άρθρου 8 
β.δ.917/1966 ΦΕΚ 248 Α). 

5. Σαρωνικός κόλπος: 

α) Εσωτερικά από την γραμμή που ενώνει τη Δραπετσώνα με τη νήσο 
Ψυτάλλεια και τη νησίδα Αταλάντη, με τη νότια άκρα του μυχού των 
Σεληνίων της Σαλαμίνας και τη γραμμή που ενώνει το ακρωτήριο Πετρίτης της 

Σαλαμίνας, με τη νησίδα Ρεβυθούσα και την απέναντι ακτή της Αττικής, 
β) Εσωτερικά από τη γραμμή που ενώνει το ακρωτήριο Πλακάκια της Αίγινας 
τη νησίδα Μετώπη και τη Σκάλα της νησίδας Αγκίστρι και τη γραμμή που 
ενώνει το ακρωτήριο Σκυλόμαγκας της νησίδας Αγκίστρι το φάρο της νησίδας 
Μονή και ακωτήριο Άγιος Σώστης στη Μονή Πέρδικα της Αίγινας 
(παρ.8 άρθρου 8 β.δ.917/1966 ΦΕΚ 248 Α). . 

6. Κορινθιακός κόλπος: 

α) Εσωτερικά από τη γραμμή που ενώνει το ακρωτήριο Ηραίο (Μελαγκάβι) με 
το Κιάτο μέχρι Ποσειδωνίας. 

β) Εντός του κόλπου Άσπρα Σπίτια (Αντικύρων)και εσωτερικά από τη γραμμή 
που ενώνει το ακρωτήριο Πάγκαλος με τη νότια άκρα της νησίδας Άμπελος 
και την απέναντι ακτή. 

γ) Εντός του κόλπου Ιτέας (Σαλώνων) εσωτερικά από τη γραμμή που ενώνει το 
ακρωτήριο Τράχηλος με το ακρωτήριο Κεφάλι. 

δ) Εντός της θαλάσσιας περιοχής που περικλείεται από τη γραμμή που ενώνει 
το ακρωτήριο Ρίο με το ακρωτήριο Αντίρριο , μέχρι τη γραμμή που ενώνει το 
φανό Άκρας Δρέπανου της Αχάΐας με το φανό Άκρας Μόρνου της Ναυπάκτου 
(παρ.9 άρθρου 8 β.δ.917/1966 ΦΕΚ 248 Α). 

7. Αργολικός κόλπος: 

α) Εσωτερικά από τη γραμμή που ενώνει το ακρωτήριο Άστρους με το 
δυτικότερο άκρο της νησίδας Τολό (Άκρα Μεγάλου). 

β) Εσωτερικά από τη νοητή γραμμή του ακρωτηρίου Σκύλαιο Αργολίδος, 
ακρωτήριο Ζούρβα Ύδρας νοτιοδυτικής άκρας της νήσου Ύδρας, νότιας ακτής 
της νησίδας Σπετσοπούλας δυτικών ακτών Σπετσών μέχρι δυτικών ακτών 
νησίδας Τολό (παρ.10 άρθρου 8 β.δ.917/1966 ΦΕΚ 248 Α). . 

8. Κόλπος Νεάπολης Βοιών (Επιδαύρου Λιιιηράς): 

Εσωτερικά από τη γραμμή που ενώνει το ακρωτήριο Φραγκοτής Ελαφονήσου 
με την απέναντι ακτή Αγίου Ηλία (παρ.11 άρθρου 8 β.δ.917/1966 ΦΕΚ 248 
Α).. 

9. Αιιβρακικός κόλπος: 

Σε ολόκληρο τον κόλπο εσωτερικά από τη γραμμή που ενώνει το φρούριο της 
εξόδου του διαύλου Λευκάδος με το ακρωτήριο Μύτικα της Πρέβεζας (παρ.12 
άρθρου 8 β.δ.917/1966 ΦΕΚ 248 Α). 

10. Κόλπος Αργοστολιού: 

Εσωτερικά από τη γραμμή που ενώνει το ακρωτήριο Άγιος Γεώργιος με το 
ακρωτήριο Λαρδίγκο της απέναντι ακτής (παρ.13 άρθρου 8 β.δ.917/1966 ΦΕΚ 
248 Α). 

11. Στη περιοχή μεταξύ των νήσων Κεφαλληνίας και Ιθάκης και ειδικότερα στην 
περιοχή που περικλείεται μεταξύ των νοητών γραμμών που ενώνουν το 
ακρωτήριο Μύτικας της Κεφαλληνίας, με το απέναντι ακρωτήριο Αγίου 
Ανδρέα Ιθάκης και το ακρωτήριο Φισκάρδο Κεφαλληνίας με το απέναντι 
ακρωτήριο Εξωγή Ιθάκης (παρ.14 άρθρου 8 β.δ.917/1966 ΦΕΚ 248 Α). 

12. Στους κόλπους Γέρας, Καλλονής και Μούδρου (παρ.15 άρθρου 8 β.δ.917/1966 
ΦΕΚ 248 Α). 

13. Στην περιοχή του στενού μεταξύ των νήσων Πάρου και Νάξου και ειδικότερα 
στην περιοχή που περικλείεται μεταξύ των νοητών γραμμών που ενώνουν, το 
ανατολικό άκρο της νησίδας Φιλέγκι-Πάρου με τη νησίδα Βάκχος Νάξου και 
το ακρωτήριο Πύργος Πάρου με την νότια άκρα της νησίδας Τριάς και στη 
συνέχεια με την άκρα Κούρουπα Νάξου (παρ.16 άρθρου 8 β.δ.917/1966 ΦΕΚ 
248 Α). 

14. Κόλπος Κισσό.μου: 

Εσωτερικά από τη νοητή γραμμή που ενώνει την κορυφή Κεφάλα με τη 
κορυφή Γερασκήνος (παρ.17 άρθρου 8 β.δ.917/1966 ΦΕΚ 248 Α). 

15. Στη θαλάσσια περιοχή του κόλπου Ζαβέρδας - Λευκάδας , που βρίσκεται 
εσωτερικά από τη νοητή γραμμή που ενώνει το ακρωτήριο Μύτικα με το φανό 
του ακρωτηρίου Αθέπι της νήσου Μεγανήσι (Μεγαλονήσι) και της απέναντι 
ακτής της νήσου Λευκάδας και του Βόρειου στομίου του διαύλου της 
Λευκάδας (άρθρο μόνο π.δ.988/1980 ΦΕΚ 247 Α). 

16. Στη θαλάσσια περιοχή του κόλπου Γκάντες Λασιθίου Κρήτης που βρίσκεται 
εσωτερικά από τη νοητή γραμμή που ενώνει το ακρωτήριο Σίδερος με το 
ακρωτήριο Πλακό (άρθρο μόνο π.δ.555/1979 ΦΕΚ 174 Α). 

17. Στη θαλάσσια περιοχή του κόλπου Φοινικούντος του Νομού Μεσσηνίας που 
περικλείεται εσωτερικά από τη νοητή γραμμή που ενώνει το ακρωτήριο 
Σακούλι με το ακρωτήριο Ακρίτας (άρθρο μόνο π.δ.9/1991 ΦΕΚ 6 Α). 

18. Στην περιοχή του Θρακικού πελάγους, από τις εκβολές του ποταμού Έβρου 
μέχρι τον κόλπο της Ιερισσού, μέσα στο όριο των δύο (2) ν. μ. από τις ακτές, 
ανεξάρτητα από το βάθος (παρ. β άρθρου 1 π.δ.739/1979 ΦΕΚ 219 Α). 

19. Κόλπος Μεσσαράς Κρήτης: Από το ακρωτήριο Λίτινος μέχρι το ακρωτήριο 
Μέλισσα (άρθρο μόνο π.δ.938/1975 ΦΕΚ 229 Α). 

20. Κόλπος Θεσσαλονίκης: 

Από το ακρωτήριο Μεγάλου Εμβόλου μέχρι το Φάρο Κάβουρα (π.δ.68/2009 
ΦΕΚ 90 Α). 

21. Στην θαλάσσια περιοχή Καλύμνου-Κω, η οποία περικλείεται από τη νοητή 
γραμμή που ενώνει τις περιοχές: Ακρωτήριο Άγιος Γεώργιος Καλύμνου - 
Κόλπος Λιμνιώνα Νήσου Κω - Περιοχή Τιγκάκι Νήσου Κω - Ακρωτήριο 
Ρούσσα Νήσου Ψερίμου - Νήσος Πλάτη Καλύμνου - Χαλί Καλύμνου 
(π.δ.228/2006 ΦΕΚ 229 Α, όπως τροποποιήθηκε και ισχύει με το ΦΕΚ 
15Α/2008). 

Ε Απαγορεύεται η διενέργεια αλιείας κατά τους μήνες Μάρτιο μέχρι και το 
Νοέμβριο κάθε έτους στους παρακάτω κόλπους: 

1. Πατραϊκός κόλπος: 

Εσωτερικά από τη γραμμή που ενώνει το ακρωτήριο Άραξος με την άκρα 
Σρόφα της Αιτωλ/νίας (παρ.1 άρθρου 9 π.δ.917/1966 ΦΕΚ 248 Α). 

2. Σαρωνικός κόλπος: 

Εσωτερικά από τη νοητή γραμμή που ενώνει την άκρα κόγχη της νήσου 
Σαλαμίνας με τη νησίδα Κλειδιού , και αυτή με τη νησίδα Πετρονήσι και την 
απέναντι της Πελοποννήσου (παρ.2 άρθρου 9 π.δ.917/1966 ΦΕΚ 248 Α). 

ΣΤ Απαγορεύεται η διενέργεια αλιείας κατά τους μήνες Απρίλιο μέχρι και το 

. Οκτώβριο κάθε έτους στους παρακάτω κόλπους_και θαλάσσιες περιοχές: 

1. Κόλπος Καβάλας : 

Εσωτερικά από την γραμμή που ενώνει το ακρωτήριο Βρασίδας του όρμου 
Ελευθερών και Παχύ της Νήσου Θάσου και (εσωτερικά) από τη γραμμή που 
ενώνει το ακρωτήριο Καλόγερος της αυτής νήσου και τις εκβολές του ποταμού 
Νέστου (άρθρο μόνο π.δ.94/1975 ΦΕΚ 28 Α). 

2. Στρυιιονικός κόλπος : Εσωτερικά από τη γραμμή που ενώνει την Ελευθερόνησο 
με το ακρωτήρι Απολλωνίας (ακρωτήριο Δεύτεροι) (παρ.2 άρθρου 10 

π.δ.917/1966 ΦΕΚ 248 Α). 

3. Ευβοϊκός κόλπος : 

Εσωτερικά από τη γραμμή που ενώνει τη νότια άκρα Πεταλιών με το Πόρτο 
Ράφτη (παρ.4 άρθρου 10 π.δ.917/1966 ΦΕΚ 248 Α). 

4. Σαρωνικός κόλπος : 

Εσωτερικά από την νοητή γραμμή που ενώνει το ακρωτήριο Ζωστήρ Αττικής 
με την νότια άκρα της νησίδας Φλέβες αυτή με το ακρωτήριο Πύργος της νήσου 
Αίγινας, και αυτή με το ακρωτήριο Άγιος Γεώργιος της χερσονήσου Μεθάνων 
(άρθρ. 10(5) π.δ.917/1966 ΦΕΚ 248 Α). 

5. Στενό Κέρκυρας : 

Εσωτερικά από τη γραμμή που ενώνει το ακρωτήριο Αμφίπαγος της Κέρκυρας 
με τη νησίδα Σύββοτο μέχρι το Β.Α. άκρο της Κέρκυρας Κόλπος (παρ.6 άρθρου 
10 π.δ.917/1966 ΦΕΚ 248 Α). 

6 . Κόλπος Λαγανά (Ζακύνθου) : Εσωτερικά από τη γραμμή που ενώνει τα 
ακρωτήρια Μαραθιάς και Γέρακος (παρ.8 άρθρου 10 π.δ.917/1966 ΦΕΚ 248 
Α). 

7. Κόλπος Κισσάμου : 

Εσωτερικά από τη γραμμή που ενώνει τα ακρωτήρια Γραμβούσα και Σπάθα 
(παρ.9 άρθρου 10 π.δ.917/1966 ΦΕΚ 248 Α). 

8. Τορωναίος κόλπος (Κασσάνδρας) : 

Εσωτερικά από τη γραμμή που ενώνει το ακρωτήριο Κάνιστρο (Καλογριάς) με 
το ακρωτήριο Δρέπανο (άρθρου 2 β.δ.50/1967 ΦΕΚ 13 Α). 

9. Βόρειος Ευβοϊκός κόλπος : 

Εσωτερικά από τη νοητή γραμμή που ενώνει τη Σκάλα Λουτρών Αιδηψού με το 
ακρωτήριο Αρκίτσα και τούτο με το ακρωτήριο Θεολόγος, μέχρι τη νοητή 
γραμμή που ενώνει την άκρα Φάρος Κακοκεφαλή με την άκρα Καραβοφάναρο 
της Βοιωτίας (άρθρου 2 β.δ.50/1967 ΦΕΚ 13 Α). 

10. Μεσσηνιακός κόλπος : 

Από την Καλαμάτα μέχρι το ακρωτήριο Λειβαδιές Κορώνης (παρ.3 άρθρου 5 
β.δ.917/1966 ΦΕΚ 248 Α). 

11. Λακωνικός κόλπος : 

Από το ακρωτήριο Παγανέας μέχρι το Φάρο του όρμου Ξυλί (παρ.4 άρθρου 5 
β.δ.917/1966 ΦΕΚ 248 Α). 

Ζ. Απαγορεύεται η διενέργεια αλιείας κατά τους μήνες Απρίλιο μέχρι και Νοέμβριο 

κάθε έτους στους παρακάτω κόλπους_και θαλάσσιες περιοχές: 

1. Μεσσηνιακός Κόλπος : 

Εσωτερικά από τη νοητή γραμμή που ενώνει το φάρο Πεταλιδίου με την 
εκκλησία του Προφήτη Ηλία (Τουριστικό Μαντινείας) (παρ.α άρθρου μόνου 
π.δ.222/1991 ΦΕΚ 82 Α). 

2. Κορινθιακός κόλπος: 

Εσωτερικά από τη νοητή γραμμή που ενώνει το Φανό άκρα Δρέπανου της 
Αχάΐας , με το Φανό άκρα Μόρνου Ναυπάκτου μέχρι τον Ισθμό της Κορίνθου 
(άρθρου 2 του π.δ. 1064/1980 ΦΕΚ 268 Α όπως αντικατάσταθηκε με το άρθρο 
μόνο του π.δ.698/1981 ΦΕΚ 173 Α ). 

Η. Απαγορεύεται η διενέργεια αλιείας από 15 Απρίλιο μέχρι 31 η Μαίου κάθε έτους 
στη θαλάσσια περιοχή όρμου Βατίκων του Λακωνικού κόλπου και εσωτερικά της 
νοητής γραμμής που ενώνει τη νησίδα Παυλοπέτρι με το ακρωτήριο Φράγκος 
Ελαφονήσου, με τον φάρο Αγίας Παρασκευής Παλαιοκάστρου και τη νησίδα 
Παυλοπέτρι (π.δ. 16/2009 ΦΕΚ 32Α, όπως τροποποιήθηκε και ισχύει με το ΦΕΚ 
44Α/2009). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 2014 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην αριθμ. 717/20.11.2013 απόφαση του Δημάρχου Παλαιού Φαλήρου, που δημοσιεύθηκε στο ΦΕΚ 3394/ 
Τ.Β731.12.2013, στη σελίδα 47342, γίνεται η εξής διόρθωση: 

Από το εσφαλμένο: «ΜΠΟΛΟΒΕΝΗΣ» 

Στο ορθό: «ΜΠΟΛΟΒΙΝΗΣ» 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιν 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήίίρ://νννννν.β1.9Γ - β-πιβΜ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02000581601 140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































